《次周尚书八首》
宋代·许月卿

曾共芙蓉下视州，旧冲仍是醉乡侯。
半山相俟归投老，若水公乡急退流。
世事每观强努力，人生何似大刀头。
摛文尽自染燕许，闲梦何妨我蝶周。

作者简介：（1216—1285）徽州婺源人，字太空，后改字宋士，号泉田子，人称山屋先生。理宗淳祐四年进士。授濠州司户参军。历本州及临安府学教授，屡疏斥丁大全等奸邪，出干办江西提举常平事。贾似道当政，召试馆职，以言不合罢归，遂闭门著书。宋亡，深居不出。谢枋得甚为推崇。有《先天集》、《百官箴》等。